اسلام آباد (اے پی پی) بنجائی وزیر اقتصادی امور مخدوم خسروبختیار پارینے کہ پاکستان جاپان تون تعلقداری تے شرف ایتک، و اومیت ءِ کہ ہڑتوم آ ملک آتا نیام اٹ خاص وڑاٹ برآمدی و درآمدی گیگ بدل صنعت و قدرتی آفت آتون مون تننگ نا انتظام تون اوار غٹ بشخ آتیٹی تعلقداریک پین مون آکارہ۔ اوداہیت ءِ پاکستان اٹ جاپان نا سفیر مستوداکونی نوری تون اوڑدہی ٹی گپ وتران کرسا پارے۔ اوڑدہی ٹی ہڑتوم آ ملک آتا نیام اٹ ہڑتوم آ کنڈآتا سفارتی، واپاری و اقتصادی تعلقداری تے ودفنگ نا بابت باندات آ گپ وتران کننگا۔
